b'\n_START_ARTICLE_\nGoathland\n_START_PARAGRAPH_\nGoathland er en lille landsby med ca. 400 indbyggere, beliggende i Yorkshire i England. Byen ligger i North York Moors-nationalparken n\xc3\xa6r ved Whitby. Byen er omgivet af sk\xc3\xb8n og smuk natur og har sin egen jernbanestation p\xc3\xa5 den dampdrevne jernbanestr\xc3\xa6kning North Yorkshire Moors Railway.\n_START_SECTION_\nGoathland p\xc3\xa5 film\n_START_PARAGRAPH_\nGoathland har r\xc3\xb8dder helt tilbage til vikingetiden, men er nutildags bedst kendt for at l\xc3\xa6gge omgivelser til filmens og TV\'s verden. Der har ikke fundet nogen n\xc3\xa6vnev\xc3\xa6rdige forandringer sted i byens udseende gennem de seneste mange \xc3\xa5r, hvilket har gjort byen til de perfekte kulisser for filmoptagelser, der r\xc3\xa6kker nogle \xc3\xa5rtier tilbage i tiden.\n_START_SECTION_\nHeartbeat\n_START_PARAGRAPH_\nSerien "Heartbeat", som i Danmark er kendt som Sm\xc3\xa5 og store synder, foreg\xc3\xa5r meget af tiden i den lille by Aidensfield. Denne by er fiktiv og opfundet til serien, men det er i Goathland, at optagelserne har fundet sted. Aidensfields landhandel, hotellet, jernbanestationen, autov\xc3\xa6rkstedet og s\xc3\xa5 videre kan altsammen ses i virkelighedens verden i Goathland._NEWLINE_Selv skiltene p\xc3\xa5 huse og butikker ses flerer steder med navnet Aidensfield p\xc3\xa5, og den karakteristiske politibil (Ford Anglia med den specielle skr\xc3\xa5nende bagrude) holder parkeret i byen.\n_START_SECTION_\nHarry Potter\n_START_PARAGRAPH_\nI Harry Potter-filmene ligger stationen Hogsmeade Station t\xc3\xa6t p\xc3\xa5 kostskolen Hogwarts. Det er her Hogwartsekspressen k\xc3\xb8rer til og fra n\xc3\xa5r eleverne skal starte p\xc3\xa5 skole\xc3\xa5ret._NEWLINE_I filmene bliver Goathland jernbanestation brugt som Hogsmeade Station. Den blev bygget tilbage i 1865 og er stort set ikke \xc3\xa6ndret siden da.'